**ZMLUVA**

**O PLNENÍ POVINNOSTÍ OPRÁVNENEJ OSOBY PRE PARTNERA VEREJNÉHO SEKTORA**

uzavretá v zmysle ust. § 269 ods. 2 a ust. § 591 a nasl. zákona č. 513/1991 Zb. Obchodný zákonník v znení neskorších predpisov a podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej len „Zmluva“)

**Zmluvné strany:**

Obchodné meno: **Univerzitná nemocnica Bratislava**

so sídlom: Pažítková 4, 821 01 Bratislava - mestská časť Ružinov

zastúpený: **MUDr. Alexander Mayer, PhD., MPH, MHA**, riaditeľ

IČO: 31 813 861

DIČ: 2021700549

IČ DPH: SK 2021700549

bankové spojenie: Štátna pokladnica

IBAN: SK58 8180 0000 0070 0027 9808

Internetová adresa: [www.unb.sk](http://www.unb.sk)

(ďalej len „Klient“)

Obchodné meno:

**s**o sídlom:

zastúpený:

IČO:

DIČ:

IČ DPH:

bankové spojenie:

číslo účtu:

Zapísaný v Obchodnom registri Okresného (Krajského) súdu v ........ . Vložka číslo: ...... Oddiel: ....

(ďalej len „**Oprávnená osoba**“ a spoločne ako „**Zmluvné strany**“)

**Preambula**

1. Klient je štátna príspevková organizácia, ktorej zriaďovateľom je Ministerstvo zdravotníctva SR, a ktorá je poskytovateľom zdravotnej starostlivosti; v zmysle § 3 ods. 1 písm. a) zák. č. 523/2004 Z.z. o rozpočtových pravidlách verejnej správy je klient právnickou osobou.
2. Oprávnená osoba je advokát, ktorý poskytuje právne služby podľa zákona č. 586/2003 Z.z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.
3. Klient na základe vykonaného prieskumu trhu uzaviera s Oprávnenou osobou zmluvu na poskytovanie služieb oprávnenej osoby podľa zákona v rozsahu potrebnom pre zápis, zmenu, výmaz a overovanie údajov, ktoré sa v súlade so zákonom č. 315/2016 Z.z. o registri partnerov verejného sektora a o zmene a doplnení niektorých zákonov v platnom znení (ďalej len „zákon") povinne zapisujú do registra partnerov verejného sektora.

**Článok I. Predmet Zmluvy**

1. Oprávnená osoba sa na základe tejto Zmluvy zaväzuje pre Klienta poskytovať služby v rozsahu potrebnom pre zápis, zmenu, výmaz a overovanie údajov, ktoré sa v súlade s ust. § 4 zákona povinne zapisujú do registra partnerov verejného sektora (ďalej len „Služby") a vydať o tom verifikačný doklad.
2. Návrh na zmenu zapísaných údajov a návrh na výmaz zapísaných údajov podá poskytovateľ v prípade, ak na vykonanie takýchto úkonov budú splnené podmienky podľa zákona a Klient o splnení týchto podmienok písomne informovala poskytovateľa.
3. Klient sa zaväzuje zaplatiť poskytovateľovi za plnenie jeho povinností ako oprávnenej osoby v zmysle zákona odplatu dohodnutú v tejto zmluve.

**ČIánok II. Práva a povinnosti zmluvných strán**

1. V rámci poskytovania Služieb sa Oprávnená osoba zaväzuje uskutočniť všetky úkony potrebné k zabezpečeniu:
2. zápisu oprávnenej osoby Klienta do registra partnerov verejného sektora,
3. zápisu údajov do registra, vrátane zápisu zmeny údajov Klienta a konečného užívateľa výhod zapísaných do registra partnerov verejného sektora,
4. identifikácie konečného užívateľa výhod Klienta,
5. identifikácia a overenie identifikácie konečného užívateľa výhod Klienta k 31. decembru kalendárneho roka a v súvislosti s uzatvorením zmluvy na základe oznámenia Klienta,
6. výmaz z registra,
7. námietky proti odmietnutiu vykonania zápisu,
8. vykonanie všetkých súvisiacich úkonov s vyššie uvedenými činnosťami.
9. Oprávnená osoba je povinná pri poskytovaní Služieb
10. postupovať nestranne pri zachovaní náležitej odbornej starostlivosti v súlade s ustanoveniami zákona a po uskutočnení úkonu podľa bodu 1 tohto článku, najneskoršie do 15 dní od obdržania informácie od UNB o splnení podmienok určených zákonom na takúto zmenu alebo výmaz,
11. informovať Klienta o všetkých podstatných skutočnostiach, ktoré s ním súvisia a ktoré zistil pri zariaďovaní záležitosti a ktoré môžu mať vplyv na zmenu pokynov,
12. dbať na to, aby bola dodržaná povinnosť mlčanlivosti v zmysle Zmluvy.
13. Klient je povinný poskytnúť Oprávnenej osobe všetku požadovanú súčinnosť tak, aby mohol byť predmet tejto Zmluvy zo strany Oprávnenej osoby náležitým spôsobom plnený, najmä:
14. bezodkladne informovať Oprávnenú osobu o tom, že došlo k zmene údajov týkajúcich sa konečného užívateľa výhod, ktoré sú zapísané v registri partnerov verejného sektora,
15. informovať poskytovateľa o každej zmene údajov zapísaných v registri,
16. potvrdzovať aktuálnosť a pravdivosť údajov zapisovaných do registra v zmysle § 4 zákona, a to na základe žiadosti poskytovateľa,
17. poskytovať úzku súčinnosť poskytovateľovi v súvislosti s každým podaním návrhu do registra, ako i v súvislosti s identifikáciou konečného užívateľa výhod,
18. poskytnúť Oprávnenej osobe všetky požadované informácie a dokumenty, ktoré budú Oprávnenou osobou vyhodnotené ako potrebné pre overenie identifikácie konečného užívateľa výhod:
19. v súvislosti s podaním návrhu na zápis zmeny konečného užívateľa výhod;
20. k 30.06. a k 31.12. kalendárneho roka; resp.
21. v súvislosti s uzatvorením zmluvy alebo jej zmeny, resp. iným právnym úkonom, na základe ktorého Klient prijíma finančné prostriedky zo štátneho rozpočtu, z rozpočtu štátneho účelového fondu, z rozpočtu verejnoprávnej inštitúcie, z rozpočtu obce, z rozpočtu vyššieho územného celku, z európskych štrukturálnych a investičných fondov, od právnickej osoby zriadenej zákonom, od právnickej osoby, ktorá je úplne alebo z väčšej časti financovaná štátom, obcou, vyšším územným celkom alebo právnickou osobou zriadenou zákonom, ktorá je kontrolovaná štátom, obcou, vyšším územným celkom alebo právnickou osobou zriadenou zákonom alebo v ktorej štát, obec, vyšší územný celok alebo právnická osoba zriadená zákonom vymenúva alebo volí viac ako polovicu členov jej riadiaceho orgánu alebo kontrolného orgánu, od zdravotnej poisťovne alebo prijíma štátnu pomoc alebo investičnú alebo nadobúda majetok, práva k majetku alebo iné majetkové práva štátu, verejnoprávnej inštitúcie, obce, vyššieho územného celku, právnickej osoby zriadenej zákonom alebo od právnickej osoby, ktorá je úplne alebo z väčšej časti financovaná štátom, obcou, vyšším územným celkom alebo právnickou osobou zriadenou zákonom, ktorá je kontrolovaná štátom, obcou, vyšším územným celkom alebo právnickou osobou zriadenou zákonom alebo v ktorej štát, obec, vyšší územný celok alebo právnická osoba zriadená zákonom vymenúva alebo volí viac ako polovicu členov jej riadiaceho orgánu alebo kontrolného orgánu, alebo od zdravotnej poisťovne okrem zmluvy alebo iného právneho úkonu, ktorého účastníkom je Agentúra pre riadenie dlhu a likvidity, ak v mene Ministerstva financií Slovenskej republiky alebo Štátnej pokladnice vykonáva svoju pôsobnosť podľa osobitného predpisu, alebo ktorého účastníkom je Národná banka Slovenska, ak zastupuje Slovenskú republiku v medzinárodných inštitúciách alebo na medzinárodných finančných trhoch, ak robí obchody na finančnom trhu alebo so Slovenskou republikou alebo ak vykonáva pôsobnosť v devízovej oblasti, a zmlúv týkajúcich sa burzových obchodov podľa osobitného predpisu tak, aby overenie identifikácie konečného užívateľa výhod bolo Oprávnenou osobou vykonané nie skôr ako päť dní pred uzatvorením zmluvy alebo jej zmeny, resp. pred uskutočnením iného právneho úkonu uvedeného vyššie;
22. v súvislosti s plnením zo zmluvy alebo iného právneho úkonu podľa písm. b3) tohto bodu, ktorého hodnota prevyšuje v úhrne 1.000.000 EUR za 30 dní tak, aby overenie identifikácie konečného užívateľa výhod bolo Oprávnenou osobou vykonané nie skôr ako päť dní pred plnením zo zmluvy, resp. z iného právneho úkonu uvedeného vyššie v písm. b3) tohto bodu;
23. dohliadnuť na to, aby osoba, ktorá sa stane konečným užívateľom výhod Klienta, v lehote 15 dní odo dňa takéhoto zistenia, písomne oznámila túto skutočnosť Oprávnenej osobe;
24. poskytne Oprávnenej osobe všetky požadované informácie a dokumenty, ktoré budú Oprávnenou osobou vyhodnotené ako potrebné k vykonaniu ostatných úkonov uvedených v bode 2 tohto článku;
25. poskytne Oprávnenej osobe všetku súčinnosť v konaní, v ktorom registrujúci orgán overuje pravdivosť a úplnosť údajov o konečnom užívateľovi výhod zapísaných v registri partnerov verejného sektora, resp. v konaní v ktorom registrujúci orgán rozhoduje o uložení pokuty Klientovi a/alebo Oprávnenej osobe podľa zákona;
26. Informácie a dokumenty podľa bodu 3. tohto článku sa Klient zaväzuje Oprávnenej osobe poskytnúť bezodkladne po tom, čo bol o to zo strany Oprávnenej osoby požiadaný, resp. po tom, čo sa dozvedel o skutočnosti, ktorá môže odôvodňovať povinnosť Oprávnenej osoby vykonať úkon podľa bodu 2. tohto článku.
27. Žiadosť o výmaz z RPVS musí partner verejného sektora urobiť písomne a poslať oprávnenej osobe ako doporučenú zásielku poštou.
28. V prípade, ak Oprávnená osoba poruší povinnosť uvedenú v bode 1 tohto článku, má Klient nárok na zmluvnú pokutu vo výške sankcie, ktorá mu bola v dôsledku porušenia povinnosti udelená príslušným orgánom. Uplatnením zmluvnej pokuty nie je dotknuté právo Klienta na náhradu škody.
29. V prípade, ak sa Oprávnená osoba dostane do omeškania s plnením povinnosti podľa bodu 1 tohto článku Zmluvy, zodpovedá za škodu, ktorú tým Klientovi spôsobí. Klientovi zároveň vzniká nárok na zmluvnú pokutu vo výške 100 Eur za každý, čo i len začatý deň omeškania.

**Článok III. Odmena**

1. Zmluvné strany sa dohodli, že Oprávnenej osobe patrí od Klienta paušálna odmena vo výške ....... EUR bez DPH za jeden rok za všetky úkony uvedené v čl. I. bod 1. tejto Zmluvy.
2. Paušálna odmena nezahŕňa hotové výdavky, ktoré budú účtované Klientovi samostatne podľa skutočne vynaložených nákladov. Hotové výdavky musia byť účelne a preukázateľné vynaložené v súvislosti s plnením predmetu Zmluvy po predchádzajúcom odsúhlasení Klienta.
3. Odmena za poskytovanie služieb podľa Zmluvy je stanovená ako paušálna ročná odmena, ktorá je splatná do 60 dní od vystavenia faktúry. Faktúry budú vystavované v polročných intervaloch vo výške 50 % dohodnutej ročnej paušálnej odmeny v EUR bez DPH za aktuálne obdobie.
4. Faktúra sa považuje za uhradenú dňom pripísania finančných prostriedkov na účet Oprávnenej osoby.
5. Zmluvné strany sa dohodli, že Oprávnená osoba bude Klientovi vystavovať a doručovať faktúry v dvoch písomných vyhotoveniach doporučenou poštou alebo elektronicky - elektronickou poštou, v lehote do 5 pracovných dní nasledujúceho mesiaca po ukončení obdobia, za ktoré sa vystavuje faktúra. Za elektronické faktúry sa pre účely tejto Zmluvy považujú faktúry, opravné doklady k faktúram (dobropisy, ťarchopisy, storná a pod.).
6. Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených v elektronických faktúrach vystavených a doručených na základe tejto Zmluvy. Žiadna zo Zmluvných strán nie je oprávnená a nebude do už vystavenej a doručenej elektronickej faktúry zasahovať, ani meniť jej obsah.
7. Zmluvné strany sú povinné zabezpečiť riadne uchovávanie a archiváciu faktúr v zmysle § 76 zákon o DPH, zaručujúce vierohodnosť pôvodu, neporušiteľnosť obsahu a čitateľnosť elektronických faktúr po celú dobu úschovy.
8. Klient uhradí dohodnutú cenu Oprávnenej osobe na základe faktúry vystavenej Oprávnenou osobou, zaslanej elektronickou poštou Klientovi. Zmluvné strany tiež vyhlasujú, že majú prístup k e-mailovým adresám oboch Zmluvných strán, ich použitie nie je blokované a že k e-mailovým adresám majú prístup iba oprávnení zamestnanci.
9. Elektronická faktúra sa bude považovať za doručenú druhej Zmluvnej strane v okamihu odoslania e-mailovej správy.
10. Zmluvné strany vyhlasujú, že postup podľa tejto Zmluvy považujú za dostatočný na to, aby nebolo možné zmeniť obsah žiadnej vystavenej elektronickej faktúry.
11. Oprávnená osoba doručí faktúru Klientovi spolu s potrebnými prílohami. Faktúra musí spĺňať všetky náležitosti daňového dokladu v zmysle platnej legislatívy a musí obsahovať odkaz na registračné číslo tejto Zmluvy a súpis vykonaných činností, resp. doklady preukazujúce výšku prípadných vynaložených hotových výdavkov podľa odseku 2 tohto článku Zmluvy..
12. Lehota splatnosti faktúry je 60 dní a začína plynúť okamihom doručenia faktúry Klientovi.
13. Ak faktúra bude obsahovať formálne, vecné alebo číselné chyby, alebo ak faktúra nebude spĺňať náležitosti daňového dokladu podľa platnej legislatívy, Klient takúto faktúru vráti Oprávnenej osobe na opravu/doplnenie a Oprávnená osoba je povinná Klientovi doručiť opravený/doplnený doklad.
14. V prípade, ak sa Klient dostane do omeškania s úhradou ktorejkoľvek faktúry alebo jej časti, je poskytovateľ oprávnený požadovať od Klienta úrok z omeškania z dlžnej sumy vo výške určenej všeobecne záväznými právnymi predpismi.
15. Zmluvné strany sa dohodli, že Oprávnená osoba nie je oprávnená postúpiť akúkoľvek pohľadávky voči Klientovi vyplývajúcu podľa § 524 Občianskeho zákonníka plynúce z tejto Zmluvy alebo súvisiacu s touto Zmluvu na tretí subjekt bez predchádzajúceho písomného súhlasu Klienta. Právny úkon, na základe ktorého Oprávnená osoba postúpi svoje pohľadávky bez predchádzajúceho súhlasu Klienta na tretiu osobu je neplatný. Akýkoľvek súhlas Klienta s postúpením pohľadávok je platný iba v prípade, ak naň bol udelený predchádzajúci súhlas Ministerstva zdravotníctva SR.

**Článok IV. Doručovanie**

1. Písomnosti týkajúce sa záväzkov medzi Zmluvnými stranami, ktoré vyplývajú z tejto Zmluvy sa zmluvné strany zaväzujú doručovať poštou vo forme doporučenej listovej zásielky. Poštou doručuje Zmluvná strana - odosielateľ písomnosti druhej Zmluvnej strane - adresátovi na adresu jeho sídla uvedeného v záhlaví Zmluvy, resp. adresu písomne oznámenú zmluvnou stranou ako korešpondenčnú adresu. Ak nie je možné doručiť písomnosť na túto adresu, povinnosť odosielateľa je splnená v deň, keď ju pošta vrátila odosielateľovi ako nedoručiteľnú alebo odmietnutú.
2. Zmluvné strany sa výslovne dohodli na oprávnení doručovať písomnosti týkajúce sa záväzkov medzi Zmluvnými stranami, ktoré vyplývajú z tejto Zmluvy aj elektronickou poštou - prostredníctvom emailu.

Článok V. **Ochrana informácii**

1. Zmluvne strany sa dohodli, že všetky informácie, ktoré si vymenili v rámci uzatvárania Zmluvy, ďalej informácie, ktoré si vymenia alebo inak vyplynú z jej plnenia, sa považujú za dôverné.
2. Zmluvné strany sa v zmysle predchádzajúceho odseku tohto článku Zmluvy dohodli, že predmetné informácie neposkytnú tretiemu subjektu a príjmu také opatrenia, ktoré znemožnia ich prístupnosť tretím osobám s výnimkou prípadov:

* ak sú Zmluvné strany predmetné informácie povinné poskytnúť v zmysle platných právnych predpisov;
* predmetné informácie poskytnú osobám, ktoré sú v zmluvnom vzťahu so Zmluvnými stranami, alebo osobám, ktoré sú viazané povinnosťou mlčanlivosti;
* predmetné informácie sa stanú všeobecne známymi.

**Článok VI. Ochrana osobných údajov**

1. Vzhľadom na skutočnosť, že Oprávnená osoba má postavenie sprostredkovateľa Klienta vo vzťahu k spracovaniu osobných údajov podľa Nariadenia Európskeho parlamentu a rady (EU) 2016/679 z 27.04.2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie“), Zmluvné strany sa dohodli na ustanoveniach tohto článku Zmluvy ohľadom ochrany osobných údajov.
2. V súvislosti s plnením predmetu tejto Zmluvy je Oprávnená osoba oprávnená zhromažďovať informácie o Klientovi a tieto ich osobné údaje ďalej používať a to v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov, výlučne len na základe pokynov Klienta a len na účely tejto Zmluvy.
3. Zoznam osobných údajov spracúvaných Oprávnenou osobou: meno, priezvisko, tituly, adresa trvalého bydliska, dátum narodenia, informácia, či je osoba verejným funkcionárom.
4. Kategória dotknutých osôb: osoby, ktoré sú podľa zákona konečným užívateľom výhod.
5. Oprávnená osoba sa zaväzuje, že:

a) zabezpečí, aby osoby oprávnené spracúvať osobné údaje zachovávali dôvernosť informácií;

b) vykoná všetky požadované opatrenia podľa článku 32 Nariadenia;

c) bude dodržiavať podmienky zapojenia ďalšieho sprostredkovateľa uvedené v článku 28 ods. 2 a 4 Nariadenia;

d) bude pomáhať Klientovi vhodnými technickými a organizačnými opatreniami pri plnení jeho povinnosti reagovať na žiadosť o výkon práv dotknutej osoby;

e) bude pomáhať Klientovi zabezpečiť plnenie povinností podľa článkov 32 až 36 Nariadenia;

f) po ukončení poskytovania služieb všetky osobné údaje zo svojich informačných systémov vymaže alebo ich vráti Klientovi, za predpokladu, že podľa všeobecne záväzných právnych predpisov nie je povinný tieto údaje uchovávať;

g) poskytne Klientovi všetky informácie potrebné na preukázanie splnenia povinností stanovených článku 28 Nariadenia a umožní audity, ako aj kontroly vykonávané Klientom alebo iným audítorom, ktorého poveril Klient alebo k nim prispieva:

**Článok VII. Trvanie Zmluvy**

1. Táto Zmluva sa uzatvára na dobu určitú, na obdobie štyroch rokov od nadobudnutia jej účinnosti alebo do vyčerpania finančného limitu 9.000,00 EUR bez DPH, podľa toho ktorá skutočnosť nastane skôr.
2. Táto Zmluva zaniká:
3. uplynutím doby, na ktorú bola uzavretá,
4. písomnou dohodou Zmluvných strán,
5. písomnou výpoveďou Zmluvy bez uvedenia dôvodu s výpovednou lehotou v trvaní jeden (1) mesiac, ktorá začne plynúť od prvého dňa kalendárneho mesiaca nasledujúceho po mesiaci, v ktorom bola doručená písomná výpoveď druhej Zmluvnej strane,
6. odstúpením od Zmluvy, ak Oprávnená osoba poruší povinnosť upravenú v Zmluve a toto porušenie nenapraví ani na základe písomnej výzvy druhej zmluvnej strany v dodatočnej lehote, ktorá nesmie byť kratšia ako dvadsať (20) kalendárnych dní od doručenia výzvy.

**Článok VIII. Záverečné ustanovenia**

1. Právne vzťahy Zmluvných strán, ak ich výslovne táto Zmluva neupravuje, sa riadia príslušnými ustanoveniami Obchodného zákonníka a ostatnými všeobecnými záväznými platnými právnymi predpismi Slovenskej republiky.
2. Túto Zmluvu je možné meniť a dopĺňať len na základe písomných dodatkov tejto Zmluvy podpísaných oboma Zmluvnými stranami..
3. Pokiaľ by bolo akékoľvek ustanovenie tejto Zmluvy úplne alebo čiastočne neplatné, právne neúčinné alebo nevykonateľné alebo by svoju právnu účinnosť stratilo neskôr, nebude to mať vplyv na platnosť, právnu účinnosť a vykonateľnosť tejto Zmluvy a Zmluvné strany sa zaväzujú takéto neplatné alebo nevymožiteľné ustanovenie nahradiť novým, platným ustanovením, ktorého predmet bude najlepšie zodpovedať predmetu a ekonomickému účelu pôvodného ustanovenia.
4. Vzniknuté spory na základe tejto Zmluvy budú Zmluvné strany riešiť prednostne dohodou Zmluvných strán v dobrej viere a s dobrým úmyslom. V prípade, že k dohode nedôjde, budú takéto spory alebo nároky s konečnou platnosťou vyriešené príslušnými súdmi Slovenskej republiky.
5. Táto Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
6. Zmluva sa vyhotovuje v troch (3) rovnopisoch v slovenskom jazyku, pričom dva rovnopisy obdrží Klient a jeden rovnopis obdrží Oprávnená osoba.
7. Zmluvné strany prehlasujú, že si túto Zmluvu dôsledne a pozorne prečítali, porozumeli jej obsahu a právnym účinkom z nej vyplývajúcim. Zmluvné strany taktiež prehlasujú, že túto Zmluvu uzatvárajú slobodne, vážne, bez nátlaku, nie v tesni, ani za nápadne nevýhodných podmienok a na znak slobodného a vážneho súhlasu s jej obsahom ju podpísali.

V Bratislave, dňa ..........................

Klient

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Univerzitná nemocnica Bratislava

**MUDr. Alexander Mayer, PhD., MPH, MHA**, riaditeľ

V ..................., dňa .....................

Oprávnená osoba:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_